**Forslag vedtatt oversendt Styret av Fylkesårsmøtet 2025**

|  |
| --- |
| **11/2025 Folkevalgt kontroll over Helseforetaksmodellen** Helsepolitikk Endringsforslag |
| Fra Verdal Arbeiderparti |
| Helseforetakene framstår for mange som svært selvstendige sykehusbedrifter og med atskillig armlengdes avstand til ansvarlige politiske myndigheter. Mange spør seg hvem som egentlig sitter med beslutningsmyndigheten og det reelle ansvaret på dette viktige velferdsområdet som sykehusene er for befolkningen. Det være seg kutt i tjenestetilbud eller innføring av helseplattformen som noen eksempler. Vi ønsker en bred debatt om den folkevalgte kontrollen over helseforetakene og om helseforetaksmodellen er riktig modell for vår sykehusdrift. |
| Vedtak: Oversendes styret, allerede vedtatt politikk |

|  |
| --- |
| **18/2025 Innføre sorgmelding** Helsepolitikk Ny politikk |
| Fra Ørland Arbeiderparti |
| I Danmark, Sverige og Finland får du sorgmelding i forbindelse med jobbfravær som følge av sorg. I Norge får du en diagnose. Så lenge sorg ikke er en sykemeldingsgrunn her til lands, benyttes vanligvis psykiatriske diagnoser, da disse gir rett til sykepenger. Konsekvensene av dette kan for vedkommende senere i livet være i forbindelse med tegning av helseforsikring, livsforsikring eller sikkerhetsklareringer. De vil slite med å få dette godkjent. Slik det er i dag, gir sykefraværsstatistikken et feilaktig bilde. Ved innføring av sorgmelding, vil vi kunne luke ut det som er naturlige reaksjoner og stå igjen med et langt mer reelt bilde av sykefraværet i dette landet Innføring av sorgpermisjon eller sorgmelding vil være en tydelig anerkjennelse av at sorg og krise kan gi arbeidsuførhet i en periode 4 og at dette er normalt. En sorgmelding vil gi klarere bilde av individuelle og samfunnsmessige konsekvenser ved dødsfall. Dersom etterlatte får riktig og nødvendig hjelp, vil de ha større mulighet til å raskt komme tilbake i arbeid. Forslag: Arbeiderpartiet skal jobbe for innføring av sorgmelding/sorgpermisjon |
| Vedtak: Overføres styret, allerede vedtatt politikk |

|  |
| --- |
| **30/2025 Norsk mat på bordet** Landbruks- og matpolitikk / Klima- og naturpolitikk / Distriktspolitikk Ny politikk |
| Fra Stjørdal Arbeiderparti |
| Norge er av de land i Europa med lavest selvforsyningsgrad, det i en tid da det er krig i vårt naboland. Myndighetene ber oss alle forberede oss med beredskapslager på vann og mat. Men hvem skal produsere maten vår om vi ikke stopper nedleggelsen av Norsk landbruk. Et landbruk over hele landet er også viktig i et beredskapsøyemed i tillegg til å skaffe ren, sunn mat på bordet. Skal vi sikre selvforsyningen må de som produserer maten vår få betalt som fortjent. Da må lønnsomheten løftes iht den varslede opptrappingsplanen slik at bonden også får avkastning på investert kapital slik at de har råd til å drive og investere videre. |
| Vedtak: Overføres styret, vedtatt 2024 |

|  |
| --- |
| **37/2025 Digital hverdag - Bank ID ved bruk av sosiale medier** Ny politikk |
| Fra Stjørdal Arbeiderparti |
| Vi ønsker at staten utvikler sikre metoder for å bekrefte alder til brukere av sosiale medier gjennom tjenester som bank-id. Det er svært viktig å sikre personvernet i aldersverifiseringsprosessen samt at vi gir innbyggere mulighet til å være anonym i møte med de store internasjonale teknologigigantene. Det er derfor nødvendig å se på en måte som gir Bank ID bekreftelse uten at vi gir personopplysninger til de store utenlandske teknologiselskapene |
| Vedtak: Overføres styret for videre behandling |

|  |
| --- |
| **50/2025 Kartlegging av barn i skolen** Oppvekstpolitikk Endringsforslag |
| Fra Nærøysund Arbeiderparti |
| Hva med all kartlegging og all tid som blir brukt til kartlegging og øving til kartlegging? Kompetansekravene for små barn er noe av det som skaper skoletapere. Det er mange ulike måter vi kan lære barn å møte forventninger og krav på. Stadige kartlegginger og sammenligninger er IKKE en av disse. De stadige kartleggingene tar tid for elever og lærere. Tid som bør benyttes mer til praktisk arbeid og læring- Vi ber derfor Arbeiderpartiet jobbe videre med utvikling av en praktisk skolehverdag, og i den forbindelse også poengtere hva som skal fjernes i elevenes og lærernes hverdag, deriblant noe kartlegging. |
| Vedtak: Oversendes styret, vedtatt politikk |

|  |
| --- |
| **87/2025 En relevant og framtidsrettet fellesskole** |
| Fra Trondheim Arbeiderparti |
| **En relevant og framtidsrettet fellesskole der alle opplever mestring, motiveres av læring og kan lykkes med å nå sine mål**  Skolen er samfunnets viktigste verktøy for å forberede barn og unge på framtiden. Den norske fellesskolen skal gi alle like muligheter uavhengig av bakgrunn. Den er en av bærebjelkene i vårt tillitsbaserte og demokratiske samfunn. I en krevende tid med uro, polarisering og dyrtid må fellesskolen styrkes økonomisk gjennom en bedre og bærekraftig kommuneøkonomi og en ny innholdsmessig retning. Over tid har skolen blitt mer og mer teoretisert og mindre og mindre relevant for det livet og arbeidslivet som møter oss.  Trøndelag Arbeiderparti mener derfor vi må endre dagens struktur og innhold, og vi er glad for at utkastet til partiprogrammet ønsker “en grundig gjennomgang av heleundervisningsløpet, der timetall, oppbygning og fordeling av fag, tid til lek, fysisk aktivitet og trivsel vurderes, for å sikre best mulig ressursbruk, trivsel og læring”.  Det har aldri vært så mange som har valgt yrkesfag som nå. Det er viktig fordi vi trenger 90 000 nye fagarbeidere innen 2035. Dette har stor betydning for våre felles velferdstjenester, verdiskaping, det grønne skiftet og arbeidsplasser.  Derfor må Yrkesfag fortsatt prioriteres gjennom; Arbeiderpartiet gikk inn for å fjerne dagens fraværsgrense sist landsmøte, og regjeringen la forrige uke fram forslaget til nye fraværsregler. Det er positivt og på høy tid at elever blir visttilliten til å kunne benytte seg av egenmelding, men Trøndelag Arbeiderparti mener fraværsreglene er for rigide når det fremdeles blir en grense på 10%, uavhengig av timeantall i faget. Vi trenger rettferdige fraværsregler som gir mening. Dessuten må målet være å ha en skole som er så god at elever har lyst til å møte opp – ikke at en fraværsgrense tvinger dem.  Trøndelag Arbeiderparti vil:   * Fjerne fraværsgrensen. * Innføre en mer praktisk skole. * Styrke statusen til yrkesfag og fagarbeidere * Innføre lærlingeplassgaranti * Styrke samarbeid med lokal industri og næringsliv i utdanningsvalgfaget. * Ha en mer praktisk lærerutdanning * Ha et godt skoletilbud over hele landet * Utrede muligheter for å gjøre eksamen som vurderingsform mer rettferdig både på ungdomsskolen og i videregående skole. |
| Vedtak: Oversendes styret |

|  |
| --- |
| **88/2025 Opprettelse av offentlige digitale kompetansesentre** |
| Fra Trondheim Arbeiderparti |
| For å sikre at alle innbyggere kan delta i det digitale samfunnet, foreslår vi å etablere digitale kompetansesentre som en del av velferdstjenestene. Målet er å hjelpe personer med lav digital kompetanse ved å tilby opplæring og støtte til bruk av digitale tjenester. Dette vil redusere behovet for manuell hjelp i helse- og velferdssektoren og bidra til at flere kan håndtere digitale løsninger selv.  Formål:   * Styrke digital kompetanse for alle aldersgrupper, spesielt eldre og personer med lav ferdighet. * Bidra til å forebygge digitalt utenforskap, særlig i møte med rask teknologisk utvikling. * Støtte regjeringens mål om å gjøre Norge til et digitalt ledende land innen 2030.   Trøndelag Arbeiderparti vil:  støtte opprettelsen av offentlige digitale kompetansesentre som er tilgjengelige for alle innbyggere, uten egenandel. Dette tiltaket skal være en del av velferdstjenestene og finansieres statlig. |
| Vedtak: Oversendes styret, allerede vedtatt politikk |

|  |
| --- |
| **111/2025 Ingen skal være syk alene** |
| Fra Arbeiderpartiets studentlag |
| Mange studenter har ikke pårørende i sin studieby. Ved innleggelse på sykehus eller akutt sykdom som fører til innleggelse, er det en trygghet å ha gode voksenpersoner/venner rundt seg, frem til nærmeste pårørende har mulighet til å stille opp. I dag er det bare nærmeste pårørende som har tilgang til å besøke pasienten ved innleggelse, med mindre de har endret i kjernejournalen sin (HelseNorge). Det burde være mulig for studenter å oppføre pårørende som er nære venner eller bekjente, uten at de mottar fullmaktstilgang. Dette er for at de skal ha en trygghet og noen ved sin side,frem til nærmeste pårørende i hjembyen kan møte.  ● Alle skal ha en pårørende i sin studieby |
| Vedtak: Oversendes styret |

|  |
| --- |
| **123/2025 Studentvelferd** |
| Fra Arbeiderpartiets studentlag |
| Studentvelferd uten profitt Studentvelferden er grunnlaget for studenters arbeids-, studie- og læringsmiljø, og dermed studenters trygghet i hverdagen. Arbeiderpartiets studentlag i Trondheim mener at studentvelferden ikke kan utsettes for profittjag og privatisering. Det skal være det offentliges ansvar å sikre utbygging og rehabilitering av studentboliger til studentvennlige priser. Arbeiderpartiets studentlag mener også at det er viktig at utsatte grupper ivaretas for å sikre reell lik rett til utdanning. Det må derfor tilrettelegges for studenter med nedsatt funksjonsevne og studenter med barn. Hvor en studerer skal ikke ha konsekvenser for kvaliteten på velferdstilbudet en har tilgang på. Velferdstilbudet rundt studentene på de ulike studiestedene må utvides og gjøres likeverdig. Grunnleggende helsetilbud og andre relevante velferdstilbud bør bli en del av tilbudet til alle studenter. Arbeiderpartiets studentlag vil:  • at studentvelferden skal drives forsvarlig, og at alt overskudd fra studentsamskipnadene skal gå tilbake til studentvelferden • Det er viktig at allerede eksisterende studentboliger får tilskudd til å oppgraderes og renoveres slik at de tilfredsstiller nye standarder.  • at kostnadsrammen for nye studentboliger skal heves, tilskuddssatsen settes til 50% av rammen og indeksreguleres årlig, slik at det kan bygges bærekraftige boliger med en god miljøprofil  • at lokal dekningsgrad og antall studenter tilknyttet den enkelte samskipnaden skal tungt vektlegges ved fordeling av tilskudd til studentboliger.  • at det skal være et nasjonalt fritak fra eiendomsskatt for studentboliger  • at bygging av studentboliger skal få fritak fra unødvendige og fordyrende rekkefølgekrav  • frita studentboliger for krav om individuelle strømmålere. • at studentrabatten på kollektivtransport, helsetjenester, kulturtilbud og andre samfunnstjenester utvides  • at studenter med nedsatt funksjonsevne skal ha rett til økt økonomisk støtte, nok timer med BPA og tilrettelagte studentboliger  • at det skal være full barnehagedekning, flere studentboliger for familier og økt økonomisk støtte til studenter med barn.  • at studentvelferdstilbudet på de ulike studiestedene skal være så omfattende og likeverdig som mulig.  • at studentsamskipnadene får økt grunnstøtte til arbeid med psykisk helse  • at det skal satses på prosjekter med fokus på studenters psykiske helse |
| Vedtak: Oversendes styret, vedtatt politikk |

|  |
| --- |
| **127/2025 Stopp gruvedriften på havbunnen** |
| Fra Arbeiderpartiets studentlag |
| Gruvedrift på havbunnen kan ha uante konsekvenser for livet i havet og biosfæren- som vi mennesker, tro det eller ei, er en del av. Vi vet ikke hvor alvorlige miljøkonsekvensene kan bli om vi begynner med gruvedrift på havbunnen. 99% av området som regjeringen vil drifte på, er ennå ikke utforsket. Prosessen med å utvinne mineraler fra havbunnen vil forstyrre økosystemene, og potensielt ødelegge unike habitater og marine arter. Det er ikke slik at naturen vil gå tilbake til seg selv etter at vi har satt sitt avtrykk der. Det vi gjør nå vil være irreversibelt. Miljødirektoratet, forskningsmiljøene og FN er klinkende klar på at det er totalt uansvarlig og naivt å starte med gruvedrift på havbunnen. Vi må slutte å tenke kortsiktig profitt. Vi må være det ansvarlige partiet som vi støtt og stadig omtaler oss som. Vi må slutte å ødelegge jorda vår, og bygge en fremtid hvor vi kan leve i harmoni med naturen.  Arbeiderpartiets studentlag i Trondheim vil:  ● Stopp gruvedrift på havbunnen |
| Vedtak: Oversendes styret |

|  |
| --- |
| **136/2025 Ja til en human og kunnskapsbasert ruspolitikk** |
| Fra Malvik Arbeiderparti |
| AP vil arbeide for en human og kunnskapsbasert ruspolitikk hvor personer med rusmiddelavhengighet møtes med god helsehjelp og oppfølging fremfor straff i form av fengsel og bøter. Dette innebærer bl.a. avkriminalisering av besittelse og bruk av mindre mengde cannabis til eget bruk.  Dette må også bety slutt på straffeforfølgelse av de aller mest sårbare og utsatte cannabisbrukerne, nemlig de som bruker stoff som selvmedisinering for å døyve psykiske lidelser.  Det er også viktig å opprettholde dagens nivå (helst øke) på langtids døgnplasser, evt. gi økonomisk støtte til ideelle organisasjoner |
| Vedtak: Oversendes styret |

**Forslagene lagt frem i møtet, som ble vedtatt oversendes av årsmøtet:**

* Gi full momskompensasjon gjennom ei regelstyrt ordning til idrett, frivilligheit og kultur. Fra Jorodd Asphjell. Vedtatt: Oversendes styret
* Aldergrense for oppstart med BPA (brukerstyrt personlig assistanse) må også gjelde etter fylte 67 år, og videreføres så lenge det er behov.

Det er viktig å utvide noen tjenesteområder ettersom eldre skal bo hjemme lenger. BPA (brukerstyrt personlig assistanse) er en tjeneste som i dag må ha oppstart før fylte 67 år. BPA tjenesten er også en avlastning for kommunens bruk av sykepleiere og hjelpepleiere. Sykepleiere og hjelpepleiere er viktig for de offentlige tjenestene skal en klare å møte utfordringene innen helse i årene fremover. Firmaer som driver med BPA ordningen, må være offentlig godkjent. Fra Terje Bremnes Granmo. Vedtatt: Oversendes styret.

* Tannhelse inn i egenandel helse, for minstepensjonister og uføre.

Tannhelse har lenge vært et tema, og er spesielt viktig for pensjonister og uføre som har lav inntekt. Mange eldre har problemer med å ta vare på egne tenner, spesielt de som bor hjemme. Dårlig tannhygiene og redsel for dyre tannlegeregninger er en av faktorene. Fra Terje Bremnes Granmo. Vedtatt: Oversendes styret.